CELEX: 22012D0181
Language: sk
Date: 2012-09-28 00:00:00
Title: Rozhodnutie Spoločného výboru EHP č. 181/2012 z  28. septembra 2012 , ktorým sa mení a dopĺňa príloha XIX (Ochrana spotrebiteľa) k Dohode o EHP

13.12.2012   
            
            
               SK
            
            
               Úradný vestník Európskej únie
            
            
               L 341/35
            
         ROZHODNUTIE SPOLOČNÉHO VÝBORU EHP
   č. 181/2012
   z 28. septembra 2012,
   ktorým sa mení a dopĺňa príloha XIX (Ochrana spotrebiteľa) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES (1), sa má začleniť do Dohody o EHP.
            
         
               (2)
            
            
               Smernicou 2011/83/EÚ sa s účinnosťou od 13. júna 2014 zrušuje smernica Rady 85/577/EHS (2) a smernica Európskeho parlamentu a Rady 97/7/ES (3), ktoré sú začlenené do Dohody o EHP a ktoré sa majú v dôsledku toho zrušiť podľa Dohody o EHP s účinnosťou od 13. júna 2014.
            
         
               (3)
            
            
               Príloha XIX k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Príloha XIX k Dohode o EHP sa mení a dopĺňa takto:
   
               1.
            
            
               Za bod 7h (smernica Európskeho parlamentu a Rady 2008/48/ES) sa vkladá tento bod:
               
                           „7i.
                        
                        
                           
                              32011 L 0083: smernica Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES (Ú. v. EÚ L 304, 22.11.2011, s. 64).“
                        
                     
         
               2.
            
            
               V bodoch 7a (smernica Rady 93/13/EHS) a 7e (smernica Európskeho parlamentu a Rady 1999/44/ES) sa dopĺňa tento text:
               „, zmenená a doplnená týmto právnym predpisom:
               
                           —
                        
                        
                           
                              32011 L 0083: smernica Európskeho parlamentu a Rady 2011/83/EÚ z 25. októbra 2011 (Ú. v. EÚ L 304, 22.11.2011, s. 64).“
                        
                     
         
               3.
            
            
               Znenie bodu 3 (smernica Rady 85/577/EHS) a bodu 3a (smernica Európskeho parlamentu a Rady 97/7/ES) sa s účinnosťou od 13. júna 2014 vypúšťa.
            
         Článok 2
   Znenie smernice 2011/83/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 29. septembra 2012 pod podmienkou, že Spoločnému výboru EHP boli predložené všetky oznámenia podľa článku 103 ods. 1 Dohody o EHP (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 304, 22.11.2011, s. 64.
   
      (2)  Ú. v. ES L 372, 31.12.1985, s. 31.
   
      (3)  Ú. v. ES L 144, 4.6.1997, s. 19.
   
      (4)  Ústavné požiadavky boli oznámené.